Ole Bjørn Sundgot

Ole Bjørn Sundgot (født 21. mars 1972) er en norsk fotballtrener og tidligere fotballspiller. Han spilte i Molde Fotballklubb i perioden 1991–1999. Fra 2001 til 2004 spilte han i FC Lyn Oslo. Sundgot ble omskolert til høyreback da han kom til Lyn. Senere ble han Lyns toppscorer i serien i bronsesesongen 2002. Han var trener for Hønefoss Ballklubb, som han i 2009 tok fra Adeccoligaen til Tippeligaen. Sundgot fikk sparken i april 2010 etter seks strake tap i Tippeligaen.bt.no Sundgot ferdig i Hønefoss 

Han ble kåret til banens beste spiller i finalen i Norway Cup i 1987 da han med Hødd var tapende finalist.

I november 1992 var Sundgot på et to ukers treningsopphold hos Premier League-klubben , som fra før hadde nordmannen Gunnar Halle på laget. Overgangen ble spolert av en skade. Et ødelagt korsbånd i høyre kne måtte opereres i mai 1993. Sundgot brukte to år på å gjenoppbygge toppformen. Like før jul i 1995 satte Sundgot kursen til Oldham igjen for et to måneders opphold på lån. Han returnerte til Molde i midten av januar 1996.

Sundgot ble først tatt ut til samling med A-landslaget i mars 1992. I mai 1995 ble han igjen innkalt til A-landslaget da Gunnar Halle meldte forfall. Landslagstrener Egil Olsen beskrev ham da som uryddig i positiv forstand, fandenivoldsk, veldig arbeidsom, med stor kapasitet, mye fysikk og vilje. Olsen mente han ikke imponerer med slepne finter, men tar det igjen med hard jobbing og bra fart. Innbyttet i 3-2 hjemmeseieren over  i treningskamp 25. mai 1995 ble hans eneste opptreden på A-landslaget.

Han er bror av Arild Sundgot, og sønn av Otto Sundgot.

 Referanser 

 Eksterne lenker 


Kategori:Norske fotballspillere
Kategori:Norske fotballtrenere
Kategori:Fotballspillere for IL Hødd
Kategori:Fotballspillere for Oldham Athletic AFC
Kategori:Fotballspillere for Molde FK
Kategori:Fotballspillere for Lyn Fotball
Kategori:Fotballspillere for Bradford City AFC
Kategori:Fotballspillere for Hønefoss BK
Kategori:Fotballtrenere for Hønefoss BK
Kategori:Norgesmestere i fotball
Kategori:Norske fotballspillere i England
Kategori:Personer fra Ulstein kommune
Kategori:Fødsler i 1972